VS001592
Datum: 1997-10-16T02:00:00.000+02:00
datum_sodbe_i_stopnje: 2003-03-04T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: srednje hudi primeri
odskodnina: 4.300.000,00 SIT
opombe: II Ips 756/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Policist v specialni enoti.

## Škodni dogodek

Prometna nesreča.

## Poškodba

Poškodba notranjega in zunanjega meniskusa desnega kolena, raztrganje prednje križne vezi desnega kolena in okvara hrustanca v sklepu med stegnenico in pogačico.

## Telesne bolečine

1.800.000,00 SIT Neprestane hude bolečine je trpel 3 dni, občasne hude kumulativno 10 dni, trajne srednje močne bolečine 2 tedna, občasne srednje močne 1 mesec, zmerne bolečine pa do začetka meseca maja 1998. Po tem času so se pri njem pojavile občasne zmerne do srednje močne bolečine. Tovrstne bolečine čuti še sedaj, ob večjih naporih, kot so daljša hoja, hoja po klancu ali neravnih terenih in ob vremenskih spremembah. Take bolečine bo imel tudi v prihodnje.

#### Hospitalizacija

Dvakratna hospitalizacija, ki je trajala skupaj 17 dni, dve operaciji.

#### Rehabilitacija

21 dni zdraviliškega zdravljenja, fizioterapija.

#### Nevšečnosti med zdravljenjem

Jemanje protibolečinskih sredstev, odvisnost od tuje pomoči pri oskrbi samega sebe in pri skrbi za osebno higieno, odstranjevanje šivov in prevezov, bolniški stalež, ki je trajal 6 mesecev.

## Strah

300.000,00 SIT Ob samem dogodku se je močno prestrašil, ker je čutil, da mu je vrglo koleno ven in mu je bila noga deformirana. Ves čas zdravljenja je bil močno zaskrbljen za izid zdravljenja, saj je bilo od tega odvisno, ali bo ostal na dotedanjem delovnem mestu. Strah ga je bilo tudi ob vsaki hospitalizaciji in pred kirurškimi posegi.

## Zmanjšanje življenjske aktivnosti

2.000.000,00 SIT Zaradi poškodb je trajno zmanjšana njegova sposobnost za vse delovne, športne in rekreativne dejavnosti, ki zahtevajo tek, daljšo hojo, skakanje, naglo zaustavljanje, čepenje, klečanje, hojo po neravnem terenu, nenadne gibe spodnjih okončin in vse druge dejavnosti, ki zahtevajo obremenjevanje kolenskih sklepov. Njegove sposobnosti za ekstremne športe (športi s skakanjem, borilne veščine, smučanje) so zmanjšane za več kot 50%, v povprečju pa so njegove splošne življenjske aktivnosti zmanjšane za 10%. Stanje pri oškodovancu je dokončno, poškodbe pa lahko vodijo v manjšo stabilnost sklepa in v razvoj degenerativnih sprememb v sklepu, kar je pri njem že nastopilo. Spoznan je bil za invalida III. kategorije in kot tak za nesposobnega za delo v svoji enoti. Premeščen je bil na drugo delovno mesto, zaradi česar se čuti degradiranega in duševno trpi. Opustiti je moral borilne športe, katere je treniral pred poškodbo, in v katerih je tekmoval tako na državni kot mednarodni ravni. Na državni ravni je dosegal vidne rezultate. Ukvarjal se je tudi z igranjem squasha, glede katerega je v svojem klubu veljal za perspektivnega igralca. Po poškodbi lahko le druge uči teh športnih aktivnosti, sam pa se z njimi ne more več aktivno ukvarjati. Sedaj je le delno zmožen igranja košarke, smučanja in plavanja. Omejen je tudi pri vsakodnevnih aktivnostih, saj mu že daljša hoja povzroča bolečine v poškodovanem kolenu, hojo navzdol pa zmore le z omejitvami. Bolečine v poškodovanem kolenu čuti pri vsakem večjem naprezanju

## Skaženost

200.000,00 SIT V posledici operativnega posega mu je ostala v predelu desnega kolena brazgotina velikosti 9 x 0,7 cm, dve brazgotini po artroskopiji ter za 1,5 cm zmanjšan obseg desnega stegna. Te spremembe so vidne ko nosi kratke hlače.

---

ZOR člen 200, 203